als_Latn dik_Latn sag_Latn
Sony do të nxjerrë pasardhësin e PS3 më datën 20 shkurt, sipas burimeve të Wall Street Journal, e cila ka cituar burime të sigurta nga kompania Sony.
Kompania ka dërguar ftesat zyrtare për këtë eveniment, duke thënë se do të prezantohet “e ardhmja e PlayStation”, por pa zbuluar se për çfarë bëhet fjalë.
Sipas burimeve të WSJ-së, Sony do të fillojë shitjen e gjeneratës së re të PlayStation, më vonë, për të konkurruar me Microsoft, i cili gjithashtu ka gjasa të nxjerrë modelin e ri të konsolës të lojërave.
Me PS4, Sony planifikon të përqendrohet më shumë në aspektet e lojërave sociale dhe më pak në specifikat e pajisjes.
Thashethemet sugjerojnë se PlayStation i ri mund të hidhet në treg në Tetor me 16GB RAM, disk të ngurtë 256GB dhe rezolucion figure HD 1080p në 3D me 60 pamje për sekondë. (Herë të lexuara: 198)
als_Latn als_Latn als_Latn als_Latn als_Latn